Maie Kakutin Bhorlele Konkani Gaion

Maiye Kakutin Bhorlele 

Maiye kakutin bhorlele

Rannie sorga sounsarache

Sodanch amchea mogan lastele

Sanddum naka Maiye mogache

Pau Maiye, Yeo Maiye........}

Ghe amkam tujea gopant..}..2

Kor Maiye tum amche churchure

Tamboi amchea kallzache aundde

Pois kor amchim vignam mirmire

Tankunk xinkoi sorginche paundde

Pau Maiye, Yeo Maiye........}

Ghe amkam tujea gopant..}..2

Ghe Maiye amkam tujea gopant

Tamboi amchi bhuk ani tan

Rakh amkam Maiye hea pordhesant

Sasnnak pavoi Sorga Rajeant

Pau Maiye, Yeo Maiye........}

Ghe amkam tujea gopant..}..2

Tujem vizmit maie oroneant

Dislem gorib gorvam raknneank

Uloili tum vhodda khotkotean

Sounsar porconddta tujea disnneank

Pau Maiye, Yeo Maiye........}

Ghe amkam tujea gopant..}..2

Porvotar Maie tum assai ubi

Soglea sounsarar nodor tuji

Mogall Mai tum amchi dulobi

Sorvoi dennim diunk amkam raji

Pau Maiye, Yeo Maiye........}

Ghe amkam tujea gopant..}..2

 Polleiat 

Ankvar Mariechea Manak Gaionnam

Sondorbh

http://www.songs-from-goa.at/info14-music-with-staffnotation.html

वर्ग:Konknni
वर्ग:Ankvar Mariechea Manak Gaionnam
वर्ग:Gaionnam
वर्ग:Romi panam